Id-Direttiva tal-Kummissjoni
tal-25 ta’April 1984
li taddatta għall-progress tekniku għas-sitt darba d-Direttiva tal-Kunsill 67/548/KEE 67/548/KEE 1967 rigward l-approssimazzjoni tal-liġijiet, tar-regolamenti u tad-disposizzjonijiet amministrattivi dwar il-klassifikazzjoni, l-imballaġġ u l-ittikkettjar ta’sustanzi perikolużi
(84/449/KEE)
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 67/548/KEE tas-27 ta’Ġunju 1967 rigward l-approssimazzjoni tal-liġijiet, regolamenti u disposizzjonijiet amministrattivi dwar il-klassifikazzjoni, l-imballaġġ u t-ttikkettjar ta’ sustanzi perikolużi [1], kif emendata għas-sitt darba bid-Direttiva tal-Kunsill 79/831/KEE [2], u partikolarment l-Artikoli 19, 20 u 21 tagħha.
Billi l-Artikolu 3 (1) tad-Direttiva 79/831/KEE jipprovdi li proprjetajiet fiżiko-kimiċi, it-tossiċità u l-ekotossiċità tas-sustanzi u l-preparazzjonijiet għandhom ikunu ddeterminati skond il-metodi speċifikati fl-Anness V;
Billi l-Artikolu 19 tad-Direttiva 79/831/KEE tat-18 ta’ Settembru 1979 jipprovdi li l-Anness V jaqa’ taħt il-proċedura, li tinvolvi lill-Kumitat għall-Adattament għall-Progress Tekniku; billi rigward xieraq għandu jingħata, partikolarment, għal kull metodu rrikonoxxut u rrakkomandat mill-organizzazzjonijiet internazzjonali kompetenti;
Billi d-disposizzjonijiet ta’din id-Direttiva huma bi qbil ma’ l-opinjoni tal-Kumitat għall-Adattament għall-Progress Tekniku tad-Direttivi dwar it-Tneħħija ta’ l-Ostakoli għall-Kummerċ f’Sustanzi u Preparazzjonijiet Perikolużi,
ADOTTAT DIN ID-DIRETTIVA:
Artikolu 1
It-test ta’ l-Anness V tad-Direttiva 67/548/KEE hu hawnhekk mibdul bit-test ta’ l-Anness ta’ din id-Direttiva.
Artikolu 2
L-Istati Membri għandhom jadottaw u jippubblikaw qabel l-1 ta’ Lulju 1985 il-miżuri meħtieġa biex ikunu konformi ma’ din id-Direttiva u immedjatament jinfurmaw lill-Kummissjoni b’dan. Huma għandhom japplikaw dawn il-miżuri sa mhux aktar tard mill-1 ta’ Lulju 1986.
Artikolu 3
Din id-Direttiva hija indirizzata lill-Istati Membri.
Magħmula fi Brussel, il-25 ta’April 1984.